बिहार में एके-47 की तस्करी के मामले में पुलिस ने एक जवान को हिरासत में लिया है| मुंगेर पुलिस ने पटना से  पुलिस के जवान धर्मवीर कुमार को हिरासत में लिया है| यह जवान मुंगेर का ही रहने वाला है| जानकारी के अनुसार, पुलिस के जवान ने भी तस्करों से हथियार खरीदे थे| गौरतलब है कि हथियार तस्करी के कांड से जुड़े तस्कर मंजर आलम उर्फ मनजीत और अन्य अपराधियों की गिरफ्तारी भी पटना से हुई थी| तस्करी मामले में पकड़े गए अपराधियों ने आरोपी जवान धर्मवीर कुमार का नाम लिया था|